Poznámky k 31.12.2024

I.      VŠEOBECNÉ ÚDAJE
1.	Identifikačné údaje konsolidujúcej účtovnej jednotky

Názov konsolidujúcej účtovnej jednotky: OBEC JAROVNICE

Sídlo konsolidujúcej účtovnej jednotky: Jarovnice 223, 082 63 Jarovnice

IČO konsolidujúcej účtovnej jednotky: 00327212

Dátum založenia/zriadenia konsolidujúcej účtovnej jednotky: založená 1.1.1991 zákonom č. 369/1990 Zb. o obecnom zriadení

Konsolidovaná účtovná závierka konsolidovaného celku Obce Jarovnice  bola zostavená v súlade so zákonom 
č. 431/2002 Z. z. o účtovníctve v znení neskorších predpisov (ďalej len ,,zákon o účtovníctve“) a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

Deň ku ktorému bola zostavená  konsolidovaná účtovná závierka nie je zhodný s dňom, ku ktorému bola zostavená individuálna účtovná závierka nižšie uvedených konsolidovaných účtovných jednotiek:

Názov konsolidovanej účtovnej jednotky	Deň zostavenia individuálnej účtovnej závierky	
Obec Jarovnice	18.03.2025	
Základná škola Jarovnice 192	25.03.2025	
Základná škola Jarovnice 464 	30.04.2025	

2.     Informácie o konsolidovanom celku
Identifikačné údaje všetkých účtovných jednotiek konsolidovaného celku:

a)	rozpočtové organizácie zriadené účtovnou jednotkou: 
Základná škola Jarovnice 192
               Základná škola Jarovnice 464

Konsolidovaná účtovná jednotka Obec Jarovnice je zostavená k 31. decembru 2024 ako riadna konsolidovaná účtovná závierka podľa zákona č. 431/2002 Z.z. o účtovníctve v znení neskorších predpisov.

3.	 Informácie o organizačnej  štruktúre a hlavných predstaviteľoch konsolidujúcej   
        účtovnej jednotky
Starosta obce: Mgr. Florián Giňa
Zástupca starostu obce: Vladislav Kaleja
Hlavný kontrolór obce: Ing. Eva Harsághy
Konsolidovaný celok mal v roku 2024 priemerne 295 zamestnancov, z toho riadiacich pracovníkov 10.

4.     Zmena konsolidovaného celku
V priebehu účtovného obdobia od 1. januára 2024 do 31. decembra 2024 nedošlo k  zmenám v štruktúre konsolidovaného celku. 
5.     Informácie o účtovných zásadách a účtovných metódach

a)	Dlhodobý nehmotný a dlhodobý hmotný majetok
Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). Súčasťou obstarávacej ceny dlhodobého hmotného a nehmotného majetku  nie sú  úroky z úverov.
Hodnota obstarávaného dlhodobého hmotného majetku, ktorý sa používa, sa trvalo zníži o oprávky, ktoré zodpovedajú výške opotrebenia majetku. 
O opravných položkách sa účtuje v prípade prechodného zníženia hodnoty majetku ku dňu, ku ktorému sa zostavuje účtovná závierka. 
Dlhodobý majetok vytvorený vlastnou činnosťou sa oceňuje vlastnými nákladmi. Za vlastné náklady sa považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť.
Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa reprodukčnou obstarávacou cenou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reprodukčnou obstarávacou cenou, t.j. cenou, za ktorú by sa majetok obstaral v čase, keď sa o ňom účtuje.
Dlhodobý nehmotný majetok a dlhodobý hmotný majetok odpisovaný sa odpisuje podľa odpisového plánu, ktorý bol zostavený na základe predpokladanej doby jeho používania a predpokladaného priebehu jeho morálneho a fyzického opotrebenia. Účtovná jednotka odpisuje majetok na základe zákona o účtovníctve a účtuje o účtovných odpisoch.

b)	Dlhodobý finančný majetok
Finančné investície, cenné papiere a majetkové účasti sa oceňujú obstarávacou cenou, vrátane nákladov súvisiacich s obstaraním (provízie maklérom, poplatky burze). 

c)	Zásoby
Zásoby nakupované sa oceňujú obstarávacou cenou, ktorá zahrňuje cenu obstarania a náklady súvisiace s obstaraním (clo, dovoznú prirážku, prepravu, poistné, provízie, skonto a pod.). Úroky z cudzích zdrojov nie sú súčasťou obstarávacej ceny. Nakupované zásoby sú oceňované váženým aritmetickým priemerom z obstarávacích cien. Zásoby vytvorené vlastnou činnosťou sa oceňujú vlastnými nákladmi. Toto ocenenie sa upravuje o zníženie hodnoty zásob.

d)	Pohľadávky
Pohľadávky pri ich vzniku sa oceňujú menovitou hodnotou. Pohľadávky pri odplatnom nadobudnutí alebo pohľadávky nadobudnuté vkladom do základného imania sa oceňujú obstarávacou cenou, t.j. vrátane nákladov súvisiacich s obstaraním.
Opravná položka sa vytvára k pohľadávkam po splatnosti a nedobytným pohľadávkam, kde existuje riziko nevymožiteľnosti pohľadávok. 

e)	Finančné účty
Peňažné prostriedky a ceniny sa oceňujú menovitou hodnotou.

f)	Náklady budúcich období a príjmy budúcich období
Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

g)	Rezervy
Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku. V účtovnej závierke sa tvorili rezervy len na overenie IUZ a KUZ.

h)	Záväzky
Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou. 
Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.

i)	Výdavky budúcich období a výnosy budúcich období
Výdavky budúcich období a výnosy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

j)	Cudzia mena
Majetok a záväzky vyjadrené v cudzej mene sa prepočítavajú na slovenskú menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu alebo v iný deň, ak to ustanovuje osobitný predpis, resp. v deň, ku ktorému sa zostavuje účtovná závierka.

k)	Zásady pre vykazovanie transferov
O nároku na dotácie zo štátneho rozpočtu sa účtuje, ak je takmer isté, že sa splnia všetky podmienky súvisiace s dotáciou a súčasne, že sa dotácia poskytne. 
Bežný transfer od cudzích subjektov - sa zúčtuje do výnosov vo vecnej a časovej súvislosti s nákladmi.
Bežný transfer od zriaďovateľa - sa zúčtuje do výnosov vo vecnej a časovej súvislosti s výdavkami.
Kapitálový transfer od cudzích subjektov - sa zúčtuje do výnosov vo vecnej a časovej súvislosti s nákladmi
(napr. s odpismi, s opravnou položkou, so zostatkovou hodnotou vyradeného dlhodobého majetku).
Kapitálový transfer od zriaďovateľa - sa zúčtuje do výnosov vo vecnej a časovej súvislosti s nákladmi (napr. s
odpismi, s opravnou položkou, so zostatkovou hodnotou vyradeného dlhodobého majetku).

l)	Výnosy 
Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.) bez ohľadu na to, či zákazník mal vopred na zľavu nárok, alebo či ide o dodatočne uznanú zľavu. Tržby sú účtované ku dňu splnenia dodávky alebo služby.
O výnosoch z  poplatkov sa účtuje v časovej a vecnej súvislosti s vyrubením poplatkov.

II.    INFORMÁCIE O METÓDACH A POSTUPOCH KONSOLIDÁCIE
1.	Informácie o použitých metódach konsolidácie
Konsolidované účtovné jednotky boli zahrnuté do konsolidovanej účtovnej závierky konsolidovaného celku Obce Jarovnice metódou konsolidácie uvedenou v nasledujúcom prehľade: 

Názov resp. obchodné meno
konsolidovanej účtovnej jednotky	Metóda 
úplnej konsolidácie	Metóda 
podielovej konsolidácie	Metóda
vlastného imania	
Obec Jarovnice	áno			
Základná škola Jarovnice 192	áno			
Základná škola Jarovnice 464	áno			

2.	Konsolidačné operácie
a)	Konsolidácia pohľadávok a záväzkov 
Organizácia	Účet 	MÁ DAŤ	DAL
Obec	355		   855705,98
Obec 	351		      1 091,50
Obec	355		           35,20
ZŠ I.	355	855 705,98
ZŠ I.	355	         35,20
ZŠ I.	351	    1 091,50

Obec	355		    533 349,79
ZŠ II.	355	  533 349,79

b)	Konsolidácia nákladov a výnosov
Organizácia	Účet 	MÁ DAŤ	DAL
Obec	584	138 893,15
                Obec	584	  49 668,12
                Obec	699	 	  27 617,53
                ZŠ I.		  27 617,53
ZŠ I.	691		138 893,15
ZŠ I.	692		  49 668,12

Obec	584	    17 427,34
Obec	699	        		 478,18
ZŠ II.	588	         478,18
ZŠ II.	692		  17 427,34

III.    INFORMÁCIE O ÚDAJOCH AKTÍV A PASÍV 
1.	Dlhodobý majetok 
Prehľad o pohybe dlhodobého nehmotného majetku  a dlhodobého hmotného majetku od 1. januára 2024 do 31. decembra 2024:

Nárast bol v hodnote 2 554 774,09 €. 
Zostatková hodnota majetku je 17 724 740,34 €
Nárast vznikol výstavbou  a vybavením novostavby materskej školy, rozšírením zdravotného strediska a výstavbou chodníkov.

Majetok, 
ku ktorému má účtovná jednotka vlastnícke právo	Suma 	
Pozemky	1 526 028,74 €	
Nehmotný majetok	100 604,72 €	
Budovy, stavby	21 946 339,75 €	
Stroje, prístroje, zariadenia, inventár	998 537,17 €	
Dopravné prostriedky 	250 378,78 €	
Majetok v správe účtovnej jednotky  /RO/	3 533 625,38 €	

Dlhodobý finančný majetok vykázaný v konsolidovanej účtovnej závierke k 31. decembru 2024: Obec má podiel v spoločnosti VVS a.s. v hodnote 800 217,00 €
Obec mala z predchádzajúcich období vytvorené opravné položky k nedokončeným investíciám
(042 – Obstaranie DHM) v celkovej hodnote 366 856,41 €. V roku 2024 boli opravné položky navýšené o sumu 96 170,- €.
Pri obstaraní a účtovaní dlhodobého hmotného majetku došlo k porušeniu rozpočtových pravidiel v RO, majetok v hodnote 2 137,20 €.

2.    Pohľadávky
Konsolidovaný celok vykazuje pohľadávky vo výške 491 488,18 €.
Najvýznamnejšou položkou pohľadávok sú pohľadávky z nedaňových a z daňových príjmov obce.
Opravné položky boli tvorené k pohľadávkam po lehote splatnosti nad 2 roky (daň z nehnuteľností,
daň za psa, poplatky za vývoz a zneškodnenie odpadov, poplatok za vodné a stočné a nájomné).

Opravné položky boli v roku 2024 tvorené vo výške 19 380,37 €. Celková výška opravných položiek je 270 481,89 €.
Pohľadávky       	Zostatok k 31.12.2023   	Zostatok k 31.12.2024   	Z toho pohľadávky po lehote splatnosti - suma, popis 	
Krátkodobé pohľadávky z toho: 				
Komunálny odpad	168 537,63	208 858,04	109 568,16	
Vodné	81 133,63	92 653,46	48 629,22	
Stočné	37 419,34	40 845,60	27 610,06	
Nájomné	112 341,97	114 059,80	80 682,18	
     Daň	5 731,83	6 360,73	3 992,27	

3.	Záväzky
Konsolidovaný celok vykazuje dlhodobé záväzky vo výške  259 951,67 €. V rámci krátkodobých záväzkov tvoria významnú položku záväzky voči zamestnancom a orgánom sociálneho a zdravotného poistenia za mesiac december. Výška krátkodobých záväzkov konsolidovaného celku je 742 793,32 €.

4.    Vlastné imanie
Výsledok hospodárenia konsolidovaného celku je 901,99 €
Podrobný prehľad o pohybe vlastného imania konsolidovaného celku obce Jarovnice je uvedený v tabuľkovej prílohe konsolidovaných poznámok.

5.	Bankové úvery a ostatné prijaté návratné finančné výpomoci
Bližšie informácie o bankových úveroch a prijatých návratných finančných výpomociach konsolidovaného celku vykázaných k 31. decembru 2024:

Obec má šesť bankových úverov na investičnú výstavbu. Dva úvery od ŠFRB a úver na krytie aj bežných položiek v danom rozpočtovom roku.
Záväzok	Hodnota záväzku k 31.12.2024 	Hodnota záväzku k 31.12.2023 	Opis	
Úver zo ŠFRB 	207 925,50	226 243,25	Úver bol prijatý na výstavbu 16bj a 18bj.   	
Bankové úvery  	2 569 790,69	2 962 534,69	Prijaté prostriedky na výstavbu projektov, kúpu pozemkov a krytie výdavkov 	

6.     Časové rozlíšenie pasív 
Zostatok transferov je vo výške 8 692 292,82 €.

IV. INFORMÁCIE O NÁKLADOCH A VÝNOSOCH

Konsolidovaný celok mal náklady vo výške 11 141 298,09 €.
Najväčší podiel na nákladoch tvorili náklady: 
-	spotreba materiálu vo výške  751 190,17 €
-	náklady za energie vo výške 415 027,56 € 
-	mzdové náklady vo výške  7 217 507,57 €
-	služby vo výške 883 772,69 €  
-	odpisy vo výške 994 716,55 €
-	náklady na transfery subjektom mimo verejnej správy vo výške  304 022,00 € (účet 586)

Výnosy boli vo výške 11 142 206,46 €
Najväčší podiel na výnosoch tvorili výnosy: 
-	podielové dane vo výške  4 085 094,68 € 
-	poplatok za komunálny odpad a drobný stavebný odpad vo výške 80 260,92 €
-	nájomné poplatky za byty vo výške 246 322,55 €
-	poplatky za vodné a stočné vo výške 215 894,74
-	výnosy z bežných transferov zo ŠR, subjektov verejnej správy vo výške 5 965 695,20 € (účet 693)
-	výnosy z kapitálových transferov zo ŠR, subjektov verejnej správy o výške 160 826,01 € (účet 694)
-	výnosy z kapitálových transferov zo EU, subjektov verejnej správy o výške 293 972,18 € (účet 696)

V. INÉ AKTÍVA A PASÍVA

Iné aktíva a pasíva obec neeviduje.

V.	SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, DO DŇA JEJ ZOSTAVENIA

Po 31. decembri 2024 nenastali také udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2024.

20. máj 2025			
Dátum		Podpis štatutárneho orgánu